(Зэгбэрс: ) "Вялікіх саступак, на мой погляд, не прадбачыцца... Хаця пры нясхільнасьці Менску да кампрамісаў посьпеху ў перамовах будзе дасягнуць цяжка. Але ўсё гэта – справа часовая, і Эўропа можа нейкі час чакаць. Іншая справа, каб самі беларускія дзеячы вырашылі для сябе, наколькі яны зацікаўленыя ў захаваньні сваіх пазыцыяў у агульнаэўрапейскім кантэксьце. Зараз размова ідзе ня толькі пра Лукашэнку, прадстаўнікоў рэжыму, але і пра апазыцыю, недзяржаўныя арганізацыі... Ці задумваюцца яны над тым, што ёсьць кантэкст вакол Беларусі: глябалізацыя, інтэграцыя, камунікацыя і г.д. Гэта адбываецца ва ўсім сьвеце, і дынаміка сусьветнага разьвіцьця не дае шмат часу на чаканьні. Дадам таксама, што пытаньне Беларусі, на жаль, ня ёсьць першачарговым для Захаду. Тым больш, што ў самой краіне няма пэўнасьці – куды ісьці".